भारत में केटीएम 390 ड्यूक की बिक्री 2013 से शुरू हुई थी हालांकि इसे अमेरिकी बाजारों तक पहुंचने में और 2 साल का वक्त लगा। इस मोटरसाइकिल को चलाने से पहले इसे एक बार समझना ज्यादा जरूरी है। मैं ऐसा इसलिए बोल रहा हूं क्योंकि इसमें फीचर्स की भरमार है और अगर आप इसे नहीं समझोगे तो इसके राइडिंग फन को पूरी तरह से नहीं जी पाओगे। मैं जब केटीएम को देखता हूं तो मुझे वो हॉलीवुड ‌फिल्में याद आ जाती हैं जिनमें ढेर सारे एनीमेशन के जरिए ऐसी बाइक्स व कारें दिखाई जाती हैं तो वास्तविकता से काफी परे होती हैं। यह मोटरसाइकिल देखकर ही पता लग जाता है कि यह कितनी तेज होगी। 390 ड्यूक के जरिए कंपनी ने लोगों की बहुत सी शिकायतें दूर करने की भी कोशिश की है हालॉंकि यहां पर शिकायत शब्द से ज्यादा सही रहेगा अगर हम बोलें कि लोगों की मांग को देखते हुए कंपनी ने बहुत सारे परिवर्तन करने की कोशिश की है। अब इसका टैंक 13.5 लीटर का है यानी कि आप एक फुल टैंक में अब दूर तक राइड का आनंद उठा पाएंगे। ‌भारत में अपने शुरुआत के बाद से ही केटीएम के लिए यह बाजार एक फायदे का सौदा साबित हुआ है और यह नई मोटरसाइकिल अपने परिवर्तन के साथ उन ऑटो इंथ्यूजियास्ट के उम्मीदों पर खरा उतरती है जो राइडिंग किसी काम के लिए नहीं बल्कि फन व आत्मानंद के लिए करते हैं। इसमें इतने फीचर्स दिए गए हैं जिन्हें प्रयोग करना एक छोटी राइड के दौरान आसान नहीं है।